[{"text_idx": "#000006", "text": "Argiantza eleberriari dagokionez, mundu bati, izate eta bizitzeko aldarte bati ematen zaion adioa da. \u201cAtzean gelditzen den mundu horren arnasa eta denboraren sosegua sentiarazten dizkio egileak irakurleari\u201d, azaldu dute akademiakideek. \u201cLiteratura ale bikaina da Lizarraldek osatu duena. Obraren laburpena irakurri ondoren ez dirudi irakurlea inora eramango duenik, baina bere idazkeraz lantzen duen poetika bikaina da, deskribapen hutsak benetan gozatzeraino harrapatzen du irakurlea eta bertan egoteraino lekualdatzen. Idazkera maisutasun osoz erabiltzen du oso ariketa ausart batean eta emaitza, zinez, ederra da\u201d."}]